Inuinnarnut MitID pillugu Kalaallit Nunaannut nalunaarut
MitID aamma NemLog-in pillugit inatsisip Kalaallit Nunaanni atuutilersinneqarnera pillugu peqqussummi nr. 2090-imi 23. novembari 2021-imeersumi § 4, imm. 2, § 5, imm. 1-2 aamma § 15, imm. 3 malillugit Kalaallit Nunaannut atuutilersinneqartumi, peqqussummi nr. 1578, 9. december 2025 allanngortinneqartumi, aalajangersarneqarpoq:

Inuinnarnut MitID-mik ingerlatsineq
[bookmark: _Hlk209684533]§ 1. Nalunaarut inuinnarnut MitID-mik ingerlatsineq pillugu  malittarisassanik aalajangersaavoq,  matumani inuinnarnut MitID-mik atulersitsineq, atorunnaarsitsineq, ammaaqqiineq aamma matusineq pillugit malittarisassat, kiisalu malittarisassat taakku malillugit aalajangikkanut naammagittaalliorfissaq ilanngullugu. 
Imm. 2. Danmarkimi Digitaliseringsstyrelsi nalunaarsuisarfinnik aamma suliffeqarfiit ikiorsiivinnik toqqaasarpoq, §§ 2-8 malitsigisaanik ingerlatsinermik suliassanik suliaqartartussanik. Danmarkimi Digitaliseringsstyrelsi suliffeqarfittut ikiorsiiviittut suliassanik nammineerluni suliaqarsinnaavoq, tak. oqaaseqatigiit 1-iat. Danmarkimi Digitaliseringsstyrelsi nalunaarsuisarfiit aamma suliffeqarfiit ikiorsiiviit toqqarneqarsimasai, kiisalu kommunalbestyrelsit, nalunaarsuisarfittut imaluunniit suliffeqarfiit ikiorsiivittut suliassanik suliaqartartut, tak. § 5, imm. 1-2, Kalaallit Nunaanni MitID aamma NemLog-in pillugu peqqussut, www.mitid.dk-mi allassimapput.

Inuinnarnut MitID-mik atulersitsineq
§ 2. Inuinnaat, 13-inik ukioqalersimasut, MitID-mik atulersitsinissaq pillugu nalunaarsuisarfimmut, nalunaarsuiffissatut neqeroorsimasumut nammineerlutik aggerlutik qinnuteqarsinnaapput, imaluunniit digitalimik imminut kiffartuuffikkut qinnuteqarsinnaallutik. 
Imm. 2. MitID-mik atulersitsineq nalunaarsuisarfimmut nammineerluni aggerluni nalunaarsuisarfimmit imaluunniit digital imminut kiffartuuffikkut atulersinneqaraluarpalluunniit, taava inuinnaap National Standard for Identiteters Sikringsniveauer (NSIS)-it malillugit (kinaassutsit isumannaallisaaviginissaat pillugit nunami aaqqissuussinerit) periaaseq naammassisimassavaa, tak. imm. 3-4. 
Imm. 3. Innuttaasup nalunaarsuisarfimmut nammineerluni aggerluni periaaseq, kinaassutsimut uppernarsaat atorlugu imaluunniit uppernarsaatit aalajangersimasut akuleriissillugit, kiisalu CPR-nalunaarsuiffimmit imaluunniit oqaasissaqartitaasunit allanit paasissutissat tunngavigalugit nakkutilliinermut atatillugu apeqquteqarfigineqarnikkut kinaassutsimik qulakkeerinninneq ingerlatissavaa. Uppernarsaalluni atsiortoq, MitID-lik, nakkutilliinermi apeqqummut taarsiunneqarsinnaavoq. Kinaassutsimut uppernarsaatit aamma uppernarsaatit, www.mitid.dk-miittut kisimik, kinaassutsimik uppernarsaanermut atorneqarsinnaapput.
Imm. 4. MitID-appikkut digitalimik imminut kiffartuunnermi, innuttaasup digitalimik periaaseq naammassissavaa, tassani kiinnamik ilisarsisinnaaneq aamma kinaassutsimut uppernarsaatit nakkutilliiffigineqarneratigut kinaassutsimik uppernarsaaneq qulakkeerneqartarpoq. Kinaassutsimut uppernarsaatit, taamaallaat www.mitid.dk-imi allassimasut, digitalimik imminut kiffartuunnermi atorneqarsinnapput. MitID-imik atulersitsineq, qanorluunniit pissuteqaraluarluni, digitalimik imminut kiffartuunnikkut naammassineqarsinnaanngippat, taava nalunaarsuisarfimmut nammineerluni aggerluni periaaseq atorneqarsinnaavoq, tak. imm. 3.
[bookmark: _Hlk216266878]Imm. 5 MitID-ip atulersinneqannginnerani, innuttaasup atugassarititaasut aamma piumasaqaatit, MitID-imik atuinermut atuuttut ilisimasaqarfigissagai, aamma piumasaqaatit taakku innuttaasup akuerisimassagai qulakkeerneqassaaq. Aammattaaq MitID-imik atulersitsinnginnermi, innuttaasup MitID-imik atuinermi isumannaallisaanermut iliuusissat innersuunneqarsimasut ilisimasaqarfigissagai qulakkeerneqassaaq. 

Imm. 6. Nalunaarsuisarfik MitID-imik atulersitsinissamik itigartitsissaaq, innuttaasup kinaassusaa uppernarsarneqarsinnaanngippat, imaluunniit nalunaarsuisarfiup nalilerpagu, innuttaasup MitID-eqarnissamut piumasaqaatinik erseqqissumik piviusunngortitsisinnaanngitsoq, tak. § 4.

MitID-imik aaqqissuussinermi digitalimik kinaassutsimut aamma kinaassutsimut uppernarsaatinik tunniussineq
§ 3. Innuttaasoq, MitID-imik atulersitsiffigineqarsinnaasoq, tak. § 2, asseqanngitsumik digitalimik kinaassutsimik kiisalu MitID-imik aaqqissuussinermi kinaassutsimut uppernarsaammik tunineqassaaq. MitID annikitsumik, annertuumik imaluunniit qaffasissumik isumannaallisaanermut qaffasissusilerlugu tunniunneqassaaq, tak. NSIS-standarden.
Imm. 2. Innuttaasup MitID-appi imaluunniit kinaassutsimut uppernarsaat tigussaasoq kinaassutsimut uppernarsaatitut atorsinnaavaa. Kinaassutsimut uppernarsaat tigussaasoq tassaavoq MitID-imut kode isissutissaq, MitID-mut kode isissutissamik atuaasartoq aamma MitID-chip. Innuttaasup kinaassutsimut uppernarsamminut nammineq inuttut kode isissutissani atassusissavaa.
Imm. 3. innuttaasup nammineq atuinissaminut aamma naleqquttumik pisariaqartitsinini malillugu akeqanngitsunik kinaassutsimut uppernarsaatinik tigussaasunik, soorlu  MitID-mut kode isissutissamut takutitsisartumik aamma MitID-mut kode isissutissamik atuaasartumik pisinnaavoq. Innuttaasoq tamatuma saniatigut kinaassutsimut uppernarsaatinik tigussaasunik arlalinnik kissaateqarpat, kinaassutsimut uppernarsaatit tigussaasut ima akeqarput: 
MitID-mut kode isissutissamik takutitsisartoq akeqarpoq 41,71 DKK moms ilanngullugu. 
MitID-mut kode isissutissamik atuaasartoq akeqarpoq 293,78 DKK moms ilanngullugu. 
MitID-chip akeqarpoq 143,60 DKK moms ilanngullugu.
Imm. 4. Nalunaarsuisarfimmit taama sullissinermut neqerooruteqartumit, kinaassutsimut uppernarsaat tigussaasoq aallartitsinermut kode isissutissaq ilanngullugu tunniunneqarsinnaavoq. innuttaasoq kinaassutsimut uppernarsammut  tigussaasumik nassinneqarnissamik aammattaaq qinnuteqarsinnaavoq, tigoreeruniullu digitalimik imminut kiffartuunnermut aaqqissuussinermi aallartissinnaallugu, tamanna kinaassutsimik uppernarsaanermik periaaseq atorlugu ingerlanneqartumik, tak. § 2, imm. 3. Innuttaasoq kinaassutsimut uppernarsaammik tigussaasumik aallartinneqarsimasumillu ataasiinnarmik peqarsinnaavoq.

Inuinnartut MitID-qarnissamut piumasaqaatit 
§ 4.  MitID-qarniaraanni innuttaasoq peqquserluffigineqannginnissamut, atornerluisoqannginnissamut aamma nammineq MitID-erisap ajortisarneqannginnissaanut isumannaallisaatinik naleqquttunik aalajangiisinnaasariaqarpoq. 
[bookmark: _Hlk212539099]Imm. 2. Innuttaasup nammineq MitID-risami kisimi imminit atorneqartarnissaa ataavartumik qulakkeersinnaasariaqarpaa.  

MitID-imik aaqqissuussinermi digitalimik kinaassutsimik atorunnaarsitsineq  
§ 5.   MitID-imik aaqqissuussinermi digitalimik kinaassutsimik atorunnaarsitsinerup malitsigisaatut,  digitalimik kinaassuseq piffissami atorunnaarsitsiffimmi atorneqarsinnaanngilaq. 
Imm. 2. Nalunaarsuisarfik imaluunniit suliffeqarfik ikiorsiivik MitID-imik aaqqissuussinermi digitalimik kinaassutsimik atorunnaarsitsisinnaavoq ima pisoqarpat:
1) Innuttaasup MitID-anut peqquserluttoqarnissamut imaluunniit atornerluisoqarnissamut navianaateqartoqarpat. 
2) Innuttaasup nammineq MitID-minik atorunnaarsitsinissaq qinnutigippagu.
Imm. 3. Digitalimik kinaassutsimik atorunnaarsitsinermik taamaatitsineq aamma ammaaqqiineq innuttaasup § 2-mi periaaseq malillugu nammineq suliniuteqarneratigut pisinnaavoq.  

MitID-imik aaqqissuussinermi kinaassutsimut uppernarsammik atorunnaarsitsineq aamma matusineq 
§ 6. MitID-imik aaqqissuussinermi kinaassutsimut uppernarsammik  atorunnaarsitsinerup malitsigisaatut kinaassutsimut uppernarsaat piffissami atorunnaarsitsiffimmi atorneqarsinnaanngilaq. Kinaassutsimut uppernarsammik atorunnaarsitsineq nammineerluni pisarpoq, MitID-appimut kinaassutsimut uppernarsaammik tigussaasumut kode isissutissaq imaluunniit pinkode arlaleriarluni kukkusumik naqiterneqarsimappat. 
Imm. 2. Kinaassutsimut uppernarsammik atorunnaarsitsinermik taamaatitsineq aamma ammaaqqiineq atorunnaarsitsinermut piffissap naanerata kingorna nammineerluni pisarpoq. Atorunnaarsitsinermut piffissap sivisussusaanut kukkulluni naqitsinerit amerlassusaat apeqqutaasarput. Kinaassutsimut uppernarsammik atorunnaarsitsinermik taamaatitsineq aamma ammaaqqiineq nalunaarsuisarfimmi imaluunniit suliffeqarfik ikiorsiivimmi pisinnaavoq, taama neqerooruteqartuni kinaassutsimik uppernarsaanerup kingorna. 
Imm. 3. Nalunaarsuisarfik imaluunniit suliffeqarfik ikiorsiivik MitID-imik aaqqissuussinermi digitalimik kinaassutsimik atorunnaarsitsisinnaavoq ima pisoqarpat:
1) Inuinnaap MitID-anut peqquserluttoqarnissamut imaluunniit atornerluisoqarnissamut navianaateqartoqarpat. 
2) Innuttaasup nammineq MitID-minik atorunnaarsitsinissaq qinnutigippagu.

MitID-mik matusineq
§ 7. MitID-mik matusinerup kinguneraa, MitID-ip atorsinnaajunnaarnera. 
Imm. 2. Nalunaarsuisarfiup MitID matussavaa ima pisoqarpat:
Nalunaarsuisarfiup nalilerpagu, innuttaasoq imaluunniit uppernarsaalluni atsiortoq MitID-mik atulersitsinermi eqqunngitsunik paasissutissiisimasoq.  
Nalunaarsuisarfiup nalilerpagu, MitID-mik atulersitsinermi innuttaasoq, allap kinaassutsimut uppernarsaataanik, eqqunngitsunik imaluunniit peqquserlulluni allanngortitanik kinaassutsimut uppernarsaatinik atuisimasoq.
Innuttaasup nammineq qinnutigippagu. 
Nalunaarsuisarfiup nalilerpagu, innuttaasup MitID-qarnissamut piumasaqaatinik piviusunngortitsinnaanngitsoq, tak. § 4.
  Imm. 3. MitID-mik matusineq nammineerluni pisarpoq, innuttaasoq CPR-imut nalunaarsuiffimmi tammarsimasutut imaluunniit toqusimasutut nalunaarsorneqarsimappat.

Danmarkimi Digitaliseringsstyrelsip atorunnaarsitsinnaanera aamma matusisinnaanera
§ 8. Danmarkimi Digitaliseringsstyrelsi pissutsini immikkut ittuni MitID-nik ataasiakkaanik imaluunniit arlalinnik taamaatitsisinnaavoq imaluunniit matusisinnaalluni, matumani MitID-imik aaqqissuussinermi kinaassutsimut uppernarsaatinik aamma digitalimik kinaassutsinik ima pisoqarpat: 
MitID-imik aaqqissuussinerup isumannaatsuuneranik imaluunniit innarligassaanngissusaanik attassiinnarniarluni, matumani aaqqiissuussinermut qunusaarisoqarnerani imaluunniit saassussisoqarnerani. 
Innuttaasup MitID-iata peqquserlulluni imaluunniit atornerluilluni atorneqannginnissaa qulakkeerniarlugu. 


Naammagittaalliorfissaq
 9. Nalunaarut una malillugu, Danmarkimi Digitaliseringsstyrelsip avataani nalunaarsuisarfinnit aamma suliffeqarfiit ikiorsiivinnit aalajangikkat pillugit, tak. § 1, imm. 2, Danmarkimi Digitaliseringsstyrelsi naammagittaalliorfigineqarsinnaavoq. 
Imm. 2. Danmarkimi Digitaliseringsstyrelsi, nalunaarsuisarfinnut aamma suliffeqarfiit ikiorsiivinnut peqqusisinnaavoq, tak. imm. 1, paasissutissanik sunilluunniit, naammagittaalliuutigineqartup suliarinissaanut pingaarutilinnik tunniusseqqullugit.  

Atuutilersitsineq
§ 10. Nalunaarut ulloq xx.xx. 2026-mi atuutilersinneqarpoq.
[bookmark: _GoBack]Imm. 2. Kalaallit Nunaanni inuinnarnut MitID pillugu nalunaarut nr. 921, 10. juni 2022-meersoq atorunnaarsinneqarpoq.

